स्थानीय लोग भी उनकी सादगी के क़ायल हैं. बहराइच के पत्रकार अज़ीम मिर्ज़ा गांव में पक्का घर न बना पाने की एक और वजह बताते हैं, जिसे बंसीधर बौद्ध भी स्वीकार करते हैं, "दरअसल ये वन ग्राम है, राजस्व गांव नहीं. यहां कोई भी स्थाई निर्माण नहीं हो सकता. पिछले दिनों मंत्री जी ने बताया था कि उनके पास तीन-चार लाख रुपए हैं, लेकिन उस पैसे से यहां घर बनवा नहीं सकते थे और दूसरी जगह बनवाने के लिए इतने पैसे बहुत कम थे."